এশিয়া কাপের বিশ্লেষণ শুরু হয়েছে আগেই। সংযুক্ত আরব আমিরাতে অনুষ্ঠিত এ আসরে কে ফেবারিট সেটা নিয়েই ওই বিশ্লেষণ। যেহেতু ওয়ানডে ম্যাচ, ফলে প্রতিটা দলই প্রায় সমশক্তির। কেউ একটু ভুল করলে সেটা কাউন্ট করে এগোতে পারলে প্রতিপক্ষ দল অ্যাডভান্টেজ পায়। ভারত, পাকিস্তান, শ্রীলঙ্কার সাথে বাংলাদেশ। কেউ কাউকে ছেড়ে দেয়ার নয়। প্রতিটা দলই খেলছে দুর্দান্ত ক্রিকেট। এর পরও যে বিশ্লেষণ হচ্ছে তাতে পাকিস্তানকে এগিয়ে রাখছেন কেউ কেউ। তার মধ্যে মোহাম্মাদ আশরাফুল একজন। বাংলাদেশকেও তিনি রেখেছেন সম্ভাবনার মধ্যে। গতকাল মিরপুর শেরেবাংলায় সাংবাদিকদের তিনি জানিয়েছেন কেন তিনি পাকিস্তানকে এগিয়ে রেখেছেন সেটা। দীর্ঘ দিন ধরেই পাকিস্তানের হোম ভেনু সংযুক্ত আরব আমিরাত।